En darn vrasañ eus trenioù ar rouedad THR Breizh e c'hall an den kas ur marc'h-houarn gantañ (merket int gant piktogrammoù er rolloù eurioù), betek ma chomo plasoù.    Ma ve kalz a veajourien, dreist-holl da vare an eurioù prez, e c'hall ar  c'hontroller herzel ouzh an dud marc'hoù-houarn ganto a bignat en tren abalamour d'ar surentez.  N'eo ket digor ar c'hirri-boutin rannvro (THR ha LLR) d'ar marc'hoù-houarn.    Digarez he deus ar Rannvro, p'emañ oc'h adneveziñ an tier-gar, da grouiñ parklec'hioù brav hag aes ober ganto evit ar marc'hoù-houarn (sellet ouzh luc'hskeudenn gar Lanvezhon).  Ouzhpenn-se ez eus kalzik a feurmerien marc'hoù-houarn e Breizh hag a c'haller, gras dezho, mont dinec'h gant an tren ha war varc'h-houarn a  bep eil, ha bez' ez eus ivez ur rouedad hentoù glas hep he far.    Se zo kaoz e kinniger ur gartenn etreoberiat e-barzh lec'hienn Internet THR Breizh abalamour d'anaout :    • An trenioù digor d'ar marc'hoù-houarn (trenioù rannvroel, etrerannvroel pe linennoù bras) dre ar rolloù eurioù  • An doare m'eo kempennet an tier-gar (peseurt arrebeuri, parklec'hioù, servijoù) gant fichennoù evit pep gar, enno un tres ha luc'hskeudennoù.  • Ar feurmerien labelaet a zo nepell diouzh  tier-gar ar rouedad (an eurioù ma vezont digor, ar servijoù a ginnigont, ar prizioù…)  • Al lec'hioù dibar da vezañ gwelet pe bizitet e-kichen an tier-gar hag an hentoù glas evit marc'hoù-houarn.  • An hentadoù divrod, an hentoù marc'h-houarn hag an hentoù glas a c'haller mont eus an tier-gar etrezek enno.     www.carte-velo.sncf.com